El Ple de Burjassot es suma a la reivindicació del 8 de març, Dia Internacional de la Dona
2025-07-24

Ple de l’Ajuntament de Burjassot, en la seua sessió ordinària celebrada el passat 24 de febrer, ha aprovat una declaració institucional amb la qual el municipi s’uneix a la “conmemoración del 8 de març com a Dia Internacional de la Dona, promovent esdeveniments dirigits a reforçar el principi d’igualtat entre dones i homes”.

La declaració, que va ser presentada des de la Regidoria de Promoció Econòmica, va ser aprovada per unanimitat de tots els grups municipals. El document aprovat arreplega, a més, altres acords com “buscar la implicació, mitjançant el compromís de la societat civil i les Administracions públiques, perquè es reconeguen els drets de la dona i aconseguir que la igualtat efectiva siga una realitat en tots els aspectes de la convivència”, “impulsar campanyes de sensibilització que des dels centres educatius i associacions es dirigisquen a xiquets i adolescents per a aconseguir una educació en el respecte i la igualtat”, així com “elaborar i instaurar plans d’igualtat municipals, que servisquen de columna vertebral per a la detecció i esmena de possibles desigualtats, mitjançant polítiques d’acció positiva”.

L’Ajuntament de Burjassot, des de la Regidoria d’Espai Dona, dirigida per Lluna Àrias, celebrarà la Setmana Internacional de la Dona 2015, del 2 al 8 de març, amb una variada programació que inclou exposicions, monòlegs, teatre, etc…